মোট ব্যবহারকারীর সংখ্যা অনুসারে ভাষাসমূহের তালিকা
মোট ব্যবহারকারীর সংখ্যা অনুসারে ভাষাসমূহের তালিকা অনেক প্রকাশনাই প্রকাশ করে। এমন সকল তালিকা ব্যবহারের সময় দুটো বিষয় মনে রাখা দরকার: প্রথমত, ভাষা ও উপভাষা কীভাবে ও কতটুকু আলাদা তা নির্ধারণের নির্দিষ্ট কোন মানদণ্ড নেই। উদাহরণস্বরূপ, আরবি ও চীনা কখনো একটি ভাষা, কখনো আবার ভাষা পরিবার হিসেবে বিবেচিত হয়। একইভাবে, হিন্দি ও উর্দুর পারস্পারিক বোধগম্যতা ও সাদৃশ্যের কারণে সম্মিলিতভাবে প্রায়শ হিন্দুস্তানি ভাষা হিসেবে বিবেচিত হয়। দ্বিতীয়ত, একটি ভাষার দ্বিতীয় ভাষী ব্যবহারকারী হিসেবে উত্তীর্ণ হতে সেই ভাষা কতটুকু জানাশোনা দরকার তার কোন একক মানদণ্ড নেই।